ועדת הפנים ואיכות הסביבה, כנסת 15, פרוטוקול מספר 444, 2002-06-24 11:30

משה גפני: שלום רבותיי, אני מתכבד לפתוח את ישיבת הוועדה.

משה גפני: על סדר היום בנייה לחיילים משוחררים בדלית אל כרמל ועוספייה, הצעה לדיון של חבר הכנסת איוב קרא.

משה גפני: חבר הכנסת ישראל כץ, אני מתכבד בנוכחותך ואני מבקש שתשב ליד חבר הכנסת איוב קרא.

ישראל כץ: למרות שאני באמצע דיון בוועדת הכספים אני הגעתי במיוחד כי מדובר כאן בעדה הדרוזית ואני מייחס חשיבות רבה לנושא הזה.

בנצי מורדוב: אני מבקש להודיע הודעה לפני שהדיון ייפתח.

בנצי מורדוב: אתמול בלילה, סמוך לחצות, קיבלתי הודעה כי ביתו של מנהל הפיקוח על הבנייה ברכס הכרמל הוצת ונשרף.

בנצי מורדוב: אני מבקש מהוועדה הנכבדה לגנות את המעשה, את השותפים למעשה ואת המסיתים למעשה.

בנצי מורדוב: תודה רבה.

משה גפני: על לא דבר.

משה גפני: חבר הכנסת איוב קרא, תציג את הנושא בבקשה.

איוב קרא: אדוני היושב ראש, מכובדיי, השייח' טריף, חברי הכנסת לשעבר, ראשי המועצות, הסגנים, חברי מועצה, חברי עמותות שהגיעו.

איוב קרא: אנחנו נמצאים היום פה כדי ללבן סוגיה מאוד כואבת בתוך היישובים דליית אל כרמל ועוספייה.

איוב קרא: הבעיה הזו משליכה באופן קשה על עתיד הצעירים שלנו.

איוב קרא: למעשה, הם לא מוצאים פתרון אלמנטרי לחיים, פתרון שכל זוג צעיר או כל חייל משוחרר במגזר היהודי זוכה לו בדרך כלל.

איוב קרא: עובדתית, אנשים לא זוכים לקבל רשיונות לבנייה וכתוצאה מכך הם נמצאים זנוחים והם במצב קשה.

איוב קרא: מצד אחד, הם לא יכולים לקבל אישור לבנייה, למרות שהם רוצים להתחתן ולהקים בית.

איוב קרא: מצד שני, שלטונות המדינה מסיבות שונות לא דאגו לתוכניות מפורטות, מה שנקרא תוכניות מתאר, ולכן הצעירים הללו נפלו בין הכיסאות.

איוב קרא: מזה תקופת מה החל ציד מכשפות.

איוב קרא: אנשים מובלים לבתי משפט ועל האנשים הללו מוטלים קנסות כבדים.

איוב קרא: האנשים הללו אינם יכולים לבנות בית כשהם רוצים להקים משפחה.

איוב קרא: אנשים האלו הם לאחר שירות צבאי ואחרי שהם נתנו את כל מה שיש להם למדינת ישראל.

איוב קרא: הדבר הזה לא יעלה על הדעת.

איוב קרא: זוהי סוגיה אחת שאי אפשר להשלים איתה.

איוב קרא: אני מבין את זה שצריך לכבד את החוק, אבל עם זאת, החוק צריך לאפשר לי ולסייע לי להתנהג נכון בחברה מתוקנת ונאורה.

איוב קרא: שנית, אנחנו התבשרנו על כך שכתוצאה מכל מיני שינויים שתוכננו באזור הוחלט שאנשים מסוימים ישלמו מס השבחה על דירות שבהם הם מתגוררים כבר עשרות שנים.

איוב קרא: אלו הדברים שאנחנו צריכים לדון עליהם באופן כללי.

איוב קרא: אנחנו רוצים למצוא דרך כיצד ניתן להביא לביטול או להתליית הקנסות או המשפטים שמתנהלים היום נגד הצעירים הללו.

איוב קרא: אנחנו גם רוצים לבדוק כיצד אפשר לתת לאנשים לבנות בית, עם כל מה שקורה היום בכל הסוגיה הזו כאשר למעשה אין תוכניות מפורטות ואין תוכניות מתאר.

איוב קרא: ישנו מצב נתון, אנשים לא יכולים להתגורר בתל-אביב, אנשים צריכים להמשיך לגור באזור הזה.

איוב קרא: אלו אדמות של המשפחות.

איוב קרא: אני לא מדבר על המצב האבסורדי שהמדינה הייתה צריכה לתת להם אדמות ולא לבנות באדמה של המשפחות האלו.

איוב קרא: המדינה הייתה צריכה לגבות מבחינת קרקע והיא לא עושה את זה, כמו בכל מיני מקומות אחרים.

איוב קרא: אני מציע שהמוזמנים יציגו את הבעיות כדי שהוועדה תבין בדיוק על מה אנחנו מדברים.

איוב קרא: זידאן, בבקשה.

זידאן עטשה: קודם כל, אני רוצה להודות לחבר הכנסת איוב קרא על היוזמה.

זידאן עטשה: אני מאוד מעריך את פועלו של חבר הכנסת ישראל כץ ואת זה שהוא בא במיוחד לדיון.

זידאן עטשה: אני לא חושב שזוהי היוזמה הראשונה לדיון בנושא הכואב הזה.

זידאן עטשה: אדוני היושב ראש, לדעת כולנו זהו נושא קיומי של להיות או לא להיות.

זידאן עטשה: המדינה לא נתנה לאנשי לעוספייה ודליית אל כרמל את התשתית החוקית להיות חוקיים.

זידאן עטשה: כלומר, התשתית החוקית שתביא לכך שאני אבנה בצורה חוקית איננה קיימת.

זידאן עטשה: איש עוספייה, או דליית אל כרמל, מרר, ג'וליס, או ירכא, לא ילך לבנות לא בלוד ולא ברמלה ולא בכרמיאל.

זידאן עטשה: הוא ייבנה במקום שנמצאת חברתו, הווייתו, ובמיוחד במקום שבו נמצא בית הכנסת שלו, תרבותו וסביבתו.

זידאן עטשה: הוא ייבנה בכל מחיר ובכל מצב.

זידאן עטשה: הרשויות המקומיות, האזוריות והלאומיות, לא נתנו תשתית חוקית לאזרח הפשוט.

זידאן עטשה: הם לא נתנו לו לבנות את ביתו בצורה חוקית על אדמתו.

זידאן עטשה: למעשה, אני בלתי לגלי ועוד כ-24 נפשות הם כמעט בלתי לאגלים ואני לא מדבר על כפרים אחרים.

זידאן עטשה: אני רוצה להתחתן, אני צריך לבנות משפחה ואני רוצה לבנות בית.

זידאן עטשה: אין למצב הזה אח ורע במדינת ישראל, למעט במגזר הערבי.

זידאן עטשה: אנחנו יודעים ויש לנו דוקומנטים על כך שבמגזר היהודי, ובמיוחד ביישובים החקלאיים והקיבוצים, יש מבנים חריגים על אדמה חקלאית.

זידאן עטשה: המבנים האלה נבנו ללא היתרים, אבל למרות זאת מעלימים מזה עין.

זידאן עטשה: אני מדבר על מאות בניינים שנמצאים באדמה חקלאית.

זידאן עטשה: במגזר הערבי, למעט המגזר הדרוזי, יש 12 אלף מבנים שהם בהקפאה, לא הריסות ולא צווים.

זידאן עטשה: פתאום אנחנו עדים "לעליהום" על העדה הדרוזית בעוספייה ובדליית אל כרמל.

זידאן עטשה: כדי לסבר את האוזן אני אומר כי ממערב לכפר עוספייה יש שכונה בדווית.

זידאן עטשה: לא היה בניין שנבנה ב-15 השנים האחרונות ללא היתר.

זידאן עטשה: מה יאמר בני שהוא חייל משוחרר או הבן האחר?

זידאן עטשה: רשויות התכנון אישרו את השכונה המערבית, בשנות השמונים או בשנות התשעים, אבל יתר השכונות אינן מאושרות לבנייה חוקית.

זידאן עטשה: זוהי בעיה קיומית.

זידאן עטשה: רבותיי, תנו לנו את הכלים כדי שאני ואחרים נחייה בצורה לגיטימית וליגאלית ואני אפעל רק על פי חוק.

זידאן עטשה: אבל, החוק גם לא נתן לי לפעול על פיו.

זידאן עטשה: לא מדובר באחד או בשניים ולא במאה.

זידאן עטשה: מדובר בתופעה.

זידאן עטשה: יש היום כ-200 או 250 משפטים וצריך להבין שלכל אחד מהנתבעים, בין אם הוא איש מג"ב, בין אם הוא חייל בצבא קבע או חייל משוחרר, או נושא כל דרגה, יש תיק פלילי בעקבות כך.

זידאן עטשה: אנחנו הופכים עדה לויאלית, עדה גאה, לעדה עבריינית.

זידאן עטשה: הייתכן שכך ייעשה במדינה שאני מאמין בה, באדמתה, בהגנה עליה, ביושרה, בדמוקרטיה שלה וביחס שלה?

זידאן עטשה: אנחנו הכנו מסמך והוא יגיע אליכם.

זידאן עטשה: אני ואמל נסראלדין הפכנו עולמות בשולחנות האלו כדי שהדרוזים יתיישרו מבחינת השוויון.

זידאן עטשה: לא ייתכן שאני כן עבריין ואדם אחר שלא שירת בצבא הוא לא עבריין.

זידאן עטשה: על זה לא אנחנו נעבור בשתיקה.

זידאן עטשה: זה לא איום, אין לנו ברירה.

זידאן עטשה: אני אומר שוב, אנחנו לא נעבור להתגורר לא בלוד ולא ביבנה ופה נמצאת חומרת הבעיה.

זידאן עטשה: אין לנו לאנשי עוספייה כנגד אדם מבחינה פרסונלית.

זידאן עטשה: אנחנו מדברים על מדיניות של ממשלות ישראל, ואפילו לא הממשלה הזו.

זידאן עטשה: אנא מכם.

משה גפני: מר זיידאן עטשה, תודה רבה.

משה גפני: חבר הכנסת לשעבר אמל נסראלדין, בבקשה.

2490: האמת היא שהנושא הוא מאוד כואב.

2490: כל חברה שיש בה בסיס לשותפות גורל מחפשת את הפשרות.

2490: בזמנו, אנחנו עשינו כאן עבודה נהדרת ואני לא יודע למה לא מבצעים את העבודה על פי ההחלטות שהתקבלו בשנת 1987.

2490: בשנת 1987 התקבלה החלטה היסטורית.

2490: הכנסת קיבלה החלטה להשוות את הכפרים הדרוזים לכפרים היהודיים הסמוכים להם.

2490: אנחנו רוצים להגיע למצב שבו יום אחד אנחנו נפסיק לדבר במונחים של אתם ואנחנו.

2490: כולנו בסירה אחת מבחינה ביטחונית, מבחינה אנושית, מבחינה כלכלית ומכל הבחינות.

2490: אנחנו דאגנו לבטל את המונחים האלה של אנחנו ואתם ואנחנו קיבלנו החלטות שוות בעניין הזה.

2490: אני מודה לחבר הכנסת איוב קרא על זימון הדיון, אבל אני מאוד מתפלא שהוא צריך להעלות את ההצעה מחדש, כאשר ישנה הצעה שהיא מדברת בעד עצמה.

2490: אני חושב שאי מילוי הוראות ההצעה הוא בזיון לכנסת ולממשלה, כי הכנסת החליטה פה אחד והממשלה אישרה את ההחלטה.

2490: ולכן, צריכים למצוא את הדרך הנכונה.

2490: בניגוד לרבים מחבריי, אני רוצה להודות ליושב ראש ועדת רכס הכרמל.

2490: במשך שנתיים הוא הצליח יחד עם ראשי המועצות, לקדם את עניין אישור תוכניות מתאר.

2490: הן היו צריכות להיות מאושרות הרבה שנים קודם לכן וזה לא נעשה.

2490: לא איכפת לי אם האף שלו הוא ימינה או שמאלה.

2490: איכפת לי מזה שיש היום אפשרות לקבלת התרי בנייה למספר גדול, לאלפים, ואף אחד לא יגיד לי לא כי אני בדקתי את הנושא.

2490: אני חושב שבעיית הבעיות של רכס הכרמל היא שאין לה את הסמכות ואין לה את ההוראות המתאימות.

2490: הוועדה צריכה לומר למשרד הפנים: אי אפשר להתחשבן עם אזרח שבנה את ביתו בשנת 67 או בשנת 70, אי אפשר לומר לו שהוא צריך לשלם עכשיו מס השבחה ומסים על פי התקנה של היום.

2490: זה בלתי אפשרי וזה לא צודק.

2490: אני בטוח שאם בשנות השבעים היו באים לאזרח מסוים ואומרים לו שמכיוון שהוא בנה בית המסים שלו הם כאלה וכאלה, הוא היה משלם את הסכום כי מדובר היה בסכומים קטנים.

2490: היום באים ודורשים מהאזרח לשלם לפי התעריף של היום, כאשר הבנייה נעשתה לפני עשרים ולפני שלושים שנה.

2490: יש בסמכותה של הוועדה הזו לומר לשר הפנים ולכל הגורמים: לא ייתכן.

2490: אנחנו מבקשים מהוועדה לקחת החלטה כזו ושזה יהיה הפתרון של הוועדה.

2490: לצערי הרב, הוועדה הלכה ותבעה מאות אזרחים, כאשר היא לא הייתה בסדר וכאשר היא לא הכינה את המפות ואת תוכניות המתאר.

2490: אנשים רוצים להתנהג בסדר, אבל לא נתנו להם את האפשרות הזו.

2490: זוהי נקודה חשובה ביותר, בין יתר הנקודות שאני העלאתי ואני חושב שהן לב הבעיה.

2490: אני מבקש מיושב ראש הוועדה, מחבר הכנסת איוב קרא, ומחבר הכנסת ישראל כץ ואחרים, להתייחס לנושא לגופו של עניין.

2490: אני חושב שאנחנו חייבים לחזור להחלטות שהתקבלו בשנת 1987 שדיברו על שוויון מלא עם כל מה שקשור בכך, לרע ולטוב.

משה גפני: תודה רבה.

משה גפני: חבר הכנסת ישראל כץ, בבקשה.

ישראל כץ: קודם כל, אני מברך את חבר הכנסת איוב קרא על היוזמה, כמובן את כל המשתתפים ואת יושב ראש הוועדה.

משה גפני: על כך שנעניתי לו.

משה גפני: ישראל, אתה מכיר את עבודת הוועדות.

משה גפני: אתה יודע שחבר הכנסת איוב קרא ואני חברים טובים.

משה גפני: חוץ מזה, היות וגם אני מכבד את העדה הדרוזית אז נתתי לזה עדיפות ברגע שהוא ביקש.

ישראל כץ: אני גם יודע את הגישה שלך לנושא הזה, לא רק בישיבה הזו.

ישראל כץ: הגישה שלי היא גישה ברורה.

ישראל כץ: מדינת ישראל חייבת לתת את כל הסיוע לעדה הלויאלית והנאמנה הזו.

ישראל כץ: חברי הכנסת לשעבר שדיברו לפניי אמרו את הדברים בצורה ברורה ואני מניח שגם אחרים יוסיפו דברים עם הבדי ניואנסים, מטבע הדברים.

ישראל כץ: יושב כאן גם יושב ראש הוועדה בנצי מורדוב שהוא פועל ואני בטוח שהוא מרגיז חלק מהאנשים כאן.

ישראל כץ: עד כמה שאני מכיר אותו, אני מניח שהוא פועל במסגרת החוק הקיים.

ישראל כץ: הבעיה היא לא להעמיד אותו מול התושבים.

ישראל כץ: אדוני היושב ראש, חבר הכנסת איוב קרא, אני מוכן להיות שותף ליוזמה של העברת הצעת חוק כאן, אם צריך.

ישראל כץ: הרי יש כאן שתי סוגיות.

ישראל כץ: אחת, כאשר עושים תוכניות עם הפנים קדימה והאחת הם הדברים שקרו בעבר מבחינת חוקים וכספים.

ישראל כץ: המדינה והכנסת אם צריך, צריכים לחוקק ולהחליט להוריד את הגיבנת הזו.

ישראל כץ: מה שנאמר פה לגבי ההתיישבות הוא לא מדויק.

ישראל כץ: יש כמה הצעות חוק בוועדה שעדיין לא נדונו.

ישראל כץ: אבל, זה נכון שלגבי המגזר הערבי יש 12 אלף מבנים והממשלה בהחלטה פוליטית, או ייקראו לזה בשם אחר, החליטה להקפיא את הטיפול המשפטי והאחר בנושא הזה.

ישראל כץ: כאן הפתרון צריך להיות ברור.

ישראל כץ: יש לאפשר להם התיישבות במקום היחידי שאנשים האלה יכולים לשבת, בתוך העדה, בתוך הציבור ולצידו.

ישראל כץ: הרי לא הקימו יישוב דרוזי נוסף.

ישראל כץ: היו דיבורים על זה ולא עשו בינתיים את הדבר הזה.

ישראל כץ: יש חשיבות רבה מאוד למדינת ישראל שאתם תשבו ברכס הכרמל והחיילים המשוחררים יקבלו כל סיוע שאפשר כדי להתיישב שם.

ישראל כץ: זו המדיניות שלי ועד כמה שאני יודע זוהי גם מדיניות הממשלה.

ישראל כץ: אנחנו הצענו את זה לא מעט פעמים.

ישראל כץ: לכן, אדוני היושב ראש, אם תראו שהדברים לא מתבצעים על ידי הממשלה בקצב מספיק, ואני יודע שהיו יוזמות בעניין הזה, אז בואו נגיש הצעת חוק על ידי הוועדה עצמה.

ישראל כץ: אני גם מוכן לתמוך בה.

ישראל כץ: הרי בא יושב ראש הוועדה לתכנון ובנייה והוא אומר: החוק הקיים אומר כך.

ישראל כץ: עם כל הכבוד, אי אפשר להפיל עליו את התיק הזה.

ישראל כץ: את זה מדינת ישראל צריכה לקחת על עצמה.

ישראל כץ: צריך לומר שאת כל אותם חובות מורידים ואם צריך ישונה החוק בעניין הזה.

ישראל כץ: צריך להתאים את תוכניות המתאר למה שקיים.

ישראל כץ: זאת אומרת, גם בתחום התכנון וגם בתחום הכספי צריך או בהחלטת ממשלה או באמצעות הצעת חוק ליישר את מה שהיה בעבר כדי שאפשר יהיה לתכנן את מה שקורה בהמשך.

ישראל כץ: אם כן, זה או בחקיקה או בהחלטה.

ישראל כץ: אסור להשאיר מצב שלאנשים אין פתרונות והם הופכים לעבריינים.

ישראל כץ: הם בסך הכל רוצים לגור בבית או לבנות בית.

ישראל כץ: אני הייתי נותן לחיילים הדרוזים המשוחררים את הקרקע חינם ובכלל לא הייתי גובה מהם שום דבר.

ישראל כץ: הם הרי יכולים לשבת רק שם.

ישראל כץ: זה שערך הקרקע ברכס הכרמל יותר גבוה על הנייר מערך הקרקע בשייח' דאנון, אין לזה שום משמעות משום שהם לא הולכים למכור את זה.

ישראל כץ: הם הולכים לגור שם.

ישראל כץ: כמו שעשו גם במגזרים אחרים, כולל במגזר החקלאי, כאשר נתנו אפשרות לאנשים לקבל הקצאה, לקבל מגרשים חינם או בתשלום מינימלי, צריך לעשות גם כאן.

ישראל כץ: דיברו כבר על זה שהמצב נמשך כבר כמה שנים ומה שצריך לעשות בסוף הדיון הוא ליישר את העבר מבחינת חוקים וכספים ויש לפתוח פתח אמיתי לתכנון קדימה של 15-20 שנים ואיך כל מי שצריך ימצא שם פתרונות דיור.

ישראל כץ: אני מתנצל שאני צריך ללכת עכשיו לוועדת הכספים.

ישראל כץ: אני מוכן להיות שותף מלא בעניין הזה וכדאי שכל הכוחות שיושבים כאן ינצלו את הרצון הטוב של יושב ראש הוועדה שאני יודע שהוא באמת תומך בעניין הזה, ואת היוזמה של חבר הכנסת איוב קרא.

ישראל כץ: אני מציע שכל הכוחות שיושבים כאן יגבשו הצעה ואנחנו נתמוך בה.

ישראל כץ: אני מאחל לכם הצלחה.

משה גפני: ישראל, לפני שאתה הולך אני רוצה להקריא לך מהפרוטוקול מהצעת חוק התכנון והבנייה, בין היתר הצעת חוק שלך, תיקון ושימוש במקרקעין חקלאיים.

משה גפני: אתה אומר בין היתר שהשר ביילין החליט להקפיא את הטיפול ב-12 אלף מבנים לא חוקיים במגזר הערבי, ל-600-700 מתוכם כבר היו צווי הריסה בבתי משפט.

הדר סלע: אני אחלק את התשובה שלי לשניים.

הדר סלע: דבר ראשון, סגן שר הפנים חבר הכנסת דוד אזולאי פנה ליועץ המשפטי לממשלה על מנת לבדוק את כל הנושא הזה של כתבי אישום.

הדר סלע: הנושא לא בסמכות משרד הפנים.

הדר סלע: הנושא נמצא רק בסמכות בתי המשפט או היועץ המשפטי לממשלה.

הדר סלע: אנחנו מחכים לתשובתו.

משה גפני: לא זו הייתה השאלה שלי.

ישראל כץ: בזמן הממשלה הקודמת הייתה ועדה מיוחדת שמשרד הפנים היה חלק ממנה.

ישראל כץ: עובדה שהיא שפנתה ליועץ המשפטי ועובדה שזו ההחלטה שהתקבלה בפועל, זו המציאות שנוצרה.

הדר סלע: אין לי תשובה כרגע.

הדר סלע: אני מוכנה לבדוק ולחזור אליכם.

משה גפני: אני מבין שזה לא בסמכותך.

משה גפני: זה כנראה בדרגים יותר בכירים.

משה גפני: אבל, אני כוועדה שמפקחת על עבודת הממשלה לא יכול להסכים להחלטה כזו.

משה גפני: אם היה דין שווה לכולם אז יכול להיות שהיה לנו קושי, כי על חוק צריך לשמור למרות הטענות של הנציגים הנכבדים כאן לגבי עוספייה ודליית אל כרמל.

משה גפני: אבל, אם ממשלה במדינה דמוקרטית שוויונית מקבלת החלטה על דין אחד למישהו אחד ודין שונה לחלוטין שונה למישהו אחר אז זוהי החלטה שאני לא יכול להסכים לה, וזה ברור לחלוטין.

משה גפני: התשובה שההחלטה היא בידי היועץ המשפטי לממשלה היא תשובה לאחר שהתקבלה החלטה שמגישים תביעות.

הדר סלע: הדבר השני שרציתי להוסיף ולומר הוא שלאור כל הלכי הרוח שבאו מרכס הכרמל, מהכפרים דליית אל כרמל ועוספייה, מנכ"ל משרד הפנים החליט למנות צוות בדיקה והוא מינה אותו לפני שבוע לבדוק את כל הטענות.

הדר סלע: יושב ראש הצוות הוא הממונה על המחוז ד"ר קופלמן.

הדר סלע: הצוות מונה אנשי מקצוע.

משה גפני: מה אתם בודקים?

הדר סלע: אנחנו בודקים את כל מה שקורה בתחום פעולותיה של הוועדה המרחבית רכס הכרמל.

הדר סלע: הבעיות שהיא נתקלת בהן היום, הבעיות שנובעות מהעבר ואיך אנחנו פונים הלאה ואיך אנחנו עוזרים לאנשים.

הדר סלע: אנחנו מבינים את המצוקות.

הדר סלע: אנחנו נבדוק את הדברים לעומקם.

הדר סלע: אנחנו נשמע את כל מי שירצה להופיע בפנינו והדברים האלה ייבדקו.

משה גפני: תודה רבה.

זיידן עטשה: אני רוצה לציין ולהעריך את מעורבותו ונוכחותו של השייח' מואפק טריף יושב ראש המועצה הדתית הדרוזית.

משה גפני: לא הייתי מאפשר לסיים את הדיון בלי הדברים האלה.

משה גפני: ראש מועצת עוספייה, בבקשה.

משה גפני: אני רק מבקש לתמצת את הדברים, הבעיות ברורות ואני רוצה להגיע להחלטות.

שריף אבו רוקן: אני רוצה להודות לשייח' מואפק טריף וליוזם הדיון איוב קרא.

שריף אבו רוקן: ראשי הרשויות הם אלה שמתמודדים עם הנושא הזה יום יום.

משה גפני: אני מבין שלו היו בונים שם בנייה לגובה חלק מהבעיות היו נפתרות.

משה גפני: אני מבין שהתושבים לא מעונינים בבנייה לגובה.

שריף אבו רוקן: אני אתייחס גם לזה.

שריף אבו רוקן: אי אפשר לגלגל את הבעיה לפתחם של ראשי רשויות חדשים.

שריף אבו רוקן: אני חושב שמי שדחף את התושבים להיות עבריינים הן ממשלות ישראל לדורותיהן, זה לא משנה ליכוד או מערך.

שריף אבו רוקן: הלוואי שדברי חבר הכנסת ישראל כץ יתגשמו ושאנחנו נקבל אדמות בחינם.

שריף אבו רוקן: נושא התכנון הוא נושא כל כך מורכב.

שריף אבו רוקן: זה לא רק עניין של קורת גג לתושבים.

שריף אבו רוקן: זה גם כבישים, כבישים עוקפים.

שריף אבו רוקן: שלושים או ארבעים שנה לא עשו כלום.

משה גפני: כמה זמן אתה ראש מועצה?

שריף אבו רוקן: כשלוש שנים וחצי.

משה גפני: האם לפני זה היית חבר מועצה?

שריף אבו רוקן: לא.

שריף אבו רוקן: לא נעשה כלום בנושא התכנון.

שריף אבו רוקן: למשל, בדליית אל כרמל ובעוספייה התחילו להכין תוכניות לפני 14 שנה וארבעת התוכניות האלו אושרו רק לפני חודשיים.

שריף אבו רוקן: בדליית אל כרמל, לפני כשלושה חודשים ובעוספייה רק לפני חודש ימים.

שריף אבו רוקן: שתי המועצות האלו למרות המצב הכספי הקשה שלהן שילמו חמישה מיליון שקל כדי שישלמו למתכננים.

שריף אבו רוקן: משרד הפנים העמיס עלינו את הדבר הזה עם הבטחה להחזיר לנו את הכסף.

שריף אבו רוקן: אני חושב שצריך למצוא פתרון ביניים עד אשר תוקם ועדה ועד אשר הוועדה תבדוק את כל הדברים שהתרחשו.

שריף אבו רוקן: בפתרון הביניים צריך להקפיא את כל ההליכים המשפטיים.

שריף אבו רוקן: צריך למצוא פתרון גם לבעיה הזו של מס השבחה.

שריף אבו רוקן: יש להאיץ את נושא התכנון ואת התוכניות.

שריף אבו רוקן: צריך לקחת את כל תוכנית המתאר ולהרשות בנייה, כמובן במגבלות של החוק, לא לבנות על הכבישים.

שריף אבו רוקן: יש אדמות מדינה של המינהל וזה אסון אחד גדול.

שריף אבו רוקן: בעוספייה למשל, בחמש עשרה השנים נבנו רק תשעים יחידות כאלה, למרות שיש מאות מאות של בחורים צעירים שרוצים לבנות.

שריף אבו רוקן: יש קרקע שהיא לא כל כך גדולה, אבל צריך לעשות את הבנייה.

שריף אבו רוקן: אפשר אפילו לנסות את הבנייה לגובה.

שריף אבו רוקן: לא צריך לבדוק רק את הוועדה המקומית, צריך לבדוק גם את הוועדה המחוזית.

שריף אבו רוקן: הופקדה תוכנית שנקראת מתחם 3 ל-260 יחידות בעוספייה.

שריף אבו רוקן: אבל, בתוכנית הזו יש עניין שנקרא הפקדה בתנאים.

שריף אבו רוקן: שמו שם הרבה תנאים.

שריף אבו רוקן: ישנו עניין של פתרון קצה לביוב.

שריף אבו רוקן: אתה לא יכול לקבל היתר בנייה באדמה הזו, כי צריך למצוא פתרון קצה לעוספייה, לדליית אל כרמל, לעתלית, למועצה האזורית חוף הכרמל וזה ייגמר בעוד ארבע-חמש-שש שנים.

שריף אבו רוקן: זה יעלה 40 מיליון שקל ואני שואל מי ישלם את זה?

שריף אבו רוקן: הנושא הזה הוא כאוב ואם יש נושא שיכול לגרום לסדק בין הדרוזים לבין מדינת ישראל אז זה הנושא הזה של התכנון.

שריף אבו רוקן: זה הנושא הכי אקוטי.

שריף אבו רוקן: חייל משוחרר בעוספייה צריך לשלם 120 אלף שקל לאחר הנחה ל-400 מטר, כאשר אתה יכול לקנות אדמה חקלאית ב-150 אלף שקל.

שריף אבו רוקן: בגליל זה אפס.

שריף אבו רוקן: זוג צעיר שהוא לא חייל משוחרר צריך לשלם 250 אלף שקל.

שריף אבו רוקן: אני לא יודע האם יש בכוחה של הכנסת לפתור דברים כאלו.

שריף אבו רוקן: אני בספק.

שריף אבו רוקן: יש צורך בהחלטה רצינית.

משה גפני: לכנסת יש ועדות ואנחנו נעשה את מה שאפשר לעשות.

משה גפני: על כל פנים לא נרפה מהעניין.

משה גפני: אני מאוד מודה לך.

משה גפני: סמי מקלדה, בבקשה.

סמי מקלדה: אדוני היושב ראש, חבר הכנסת איוב קרא, השייח' מואפק טריף, וכל הנוכחים, אני רוצה קודם כל להודות לוועדה המכובדת הזו על קיום ישיבה חשובה זו.

סמי מקלדה: אני רוצה לחזור לעניין התכנון.

סמי מקלדה: התכנון לא מכסה את כל היישוב.

סמי מקלדה: רוב התוכניות המפורטות אושרו לא מזמן, לפני מספר חודשים.

סמי מקלדה: שתי המועצות גם דליית אל כרמל וגם עוספייה הן מועצות כדת וכדין.

סמי מקלדה: הן רוצות לעבוד על פי חוקי התכנון והבנייה ולא אחרת.

סמי מקלדה: אבל, בהעדר תכנון התושבים משני היישובים ירצו לבנות את בתיהם תוך כדי שמירה על כללי התכנון, גבולות, כבישים ומשטחים ציבוריים, ובכל זאת יש בעיות.

סמי מקלדה: בשנתיים האחרונות התחלף יושב ראש ועדה.

סמי מקלדה: אני לא תוקף פה אף אחד באופן אישי.

סמי מקלדה: הוועדה הנוכחית עבדה כביכול על פי חוק.

משה גפני: הוועדה לתכנון ובנייה.

סמי מקלדה: כן.

סמי מקלדה: אפשר לעבוד על פי חוקי התכנון והבנייה ברגע שיש אלטרנטיבה.

סמי מקלדה: ברגע שאין חלופה צריך לחפש מוצא לבעיות.

סמי מקלדה: מה שקרה למעשה הוא שהרבה מאוד צעירים, 246 במספר, שרובם חיילי צה"ל ואזרחים מהשורה הפכו להיות עבריינים בתיק פלילי כזה או אחר.

סמי מקלדה: פירושו של דבר, אובדן מקום עבודה, הפסד של כסף רב, התרוצצויות בין משפטנים ועורכי דין.

סמי מקלדה: רבותיי, בואו יחד, גם המועצות, גם הוועדה המקומית, גם המחוזית, גם משרד הפנים, וכל מי שיש לו יד ועניין בדבר הזה ונמצא פתרון לתקופת הביניים בהעדר תכנון.

סמי מקלדה: צריכה להיות גישה לתכנון.

סמי מקלדה: כפי שאמרתי, חלק גדול מהתוכניות המפורטות שתוכננו בשנת 1987-1988 ובשנת 1982 אושרו לפני מספר חודשים.

סמי מקלדה: רק עכשיו אפשר לתת איזשהם היתרי בנייה בעשרות, במאות ואולי באלפים.

סמי מקלדה: בעוספייה, בונים אך ורק על אדמות פרטיות.

סמי מקלדה: יכול להיות מצב שאני מחזיק במאה דונם שבהם אני רוצה לבנות שני בתים, ו-200 תושבים לא מחזיקים ולו סנטימטר אחד.

משה גפני: האם אין אדמות מינהל בדליית אל כרמל?

סמי מקלדה: יש מעט.

סמי מקלדה: כולנו ביחד צריכים למצוא פתרון בתקופת הביניים כאשר בתקופה הזו כולנו נלך ונתכנן ונאיץ בתכנון וכל זה כדי להביא את שני היישובים למצב של תכנון אמיתי כפי שצריך.

סמי מקלדה: אנחנו דורשים שהיום יותר לבנות בשני היישובים בתוך תוכנית המתאר שתוכננה ושעדיין לא הופקדה.

סמי מקלדה: אני רוצה להזכיר שעד לפני שנתיים ניתנו היתרי בנייה בכל הגלגולים של כל הוועדות שהיו ביישובים, ומשרד הפנים וגם הוועדה המחוזית ידעו שבדליית אל כרמל ובעוספייה בונים וכולם עצמו עיניים.

סמי מקלדה: איש לא הוציא שקל לטובת התכנון ומי שסובל כיום הם אותם תושבים.

סמי מקלדה: אנחנו דורשים הקצאה מיידית של מיליוני שקלים ממשרד הפנים לטובת זירוז התכנון בשני היישובים.

סמי מקלדה: שני היישובים מקבלים הלוואות שעה ממשרד הפנים לטובת התכנון שהוועדה והמועצות מובילים וזה עולה למשלם המסים ולמועצות הרבה מאוד כסף.

סמי מקלדה: נכון להיום, שתי המועצות גם דליית אל כרמל וגם עוספייה נתקלות יום יום בקשיים ולכן כספי התכנון צריכים לבוא ממשרד הפנים ולא ממשלם המסים בשני היישובים.

סמי מקלדה: נושא היטלי ההשבחה.

סמי מקלדה: למה הכסף מהיטל ההשבחה צריך ללכת מהאזרח אל הוועדה?

סמי מקלדה: בפירוש לא.

סמי מקלדה: לכן, אנחנו מבקשים לבטל לאלתר את היטלי ההשבחה ולעבוד בהיטלי השבחה רק על פי חוק.

סמי מקלדה: אם אני זכאי לתעודת זכאות ממשרד השיכון והחוק כן פוטר אותי, אז אני מבקש לפטור אותי ולא להשתמש בהיטלי ההשבחה לקיום הוועדה.

משה גפני: אתה אומר שיאשרו בתקופת הביניים את התוכניות אם הן בהתאם לתוכנית המתאר ואז מי שפטור יהיו פטור מהיטלי השבחה.

סמי מקלדה: דרישתנו בעניין התביעות היא לבטל לאלתר ולהקפיא לאלתר, אחרת כולנו נשב בבית המעצר וכולנו עבריינים ואיש מאיתנו לא יוכל להתקדם בתפקיד ציבורי כזה או אחר.

סמי מקלדה: בתוכניות המאושרות קיים כביש עוקף כפרים שבא לתת פתרון לכניסה הדרומית של העיר חיפה.

סמי מקלדה: אני אוהב את העיר חיפה, אבל במקרה הזה היא לא מעניינת אותי כפי שמעניין אותי היישוב שלי.

סמי מקלדה: הכביש הזה עדיין מופיע בתוכניות.

סמי מקלדה: בשכונה הצפונית של דליית אל כרמל אין ולו היתר בנייה אחד.

סמי מקלדה: אי אפשר לתכנן את השכונה הזו, למרות שכיום מתכננים את השכונה הזו.

סמי מקלדה: התירוץ של כל המוסדות הוא שהכביש לא ייגרע מהתוכניות המאושרות ולכן אי אפשר לבנות ואי אפשר לקבל היתרי בנייה ואפשר להמשיך להיות עבריין.

סמי מקלדה: דרישתנו היא לבטל לאלתר את אותו כביש עוקף.

סמי מקלדה: המועצה המכובדת של דליית אל כרמל החליטה שלא דרוש לה כביש עוקף, כי דליית אל כרמל כיישוב תיירותי מעוניין שכל עם ישראל ייכנס אל היישוב ואנחנו נקבל אותו בסבר פנים יפות.

סמי מקלדה: במקום להמשיך ולהחזיק אותנו כבני ערובה בכביש המדובר הזה, יש לאשר לנו פריצה או סלילה של כביש שמוביל אותנו אל המערב, אל הים, אל האוויר הצח, אל העולם האחר.

סמי מקלדה: זה הכביש שייקשר בין דליית אל כרמל לחוף הכרמל.

סמי מקלדה: הקרן הקיימת לישראל מאוד רוצה בקיומו, מי שמתנגד לכך הם אותם ארגוני הירוקים המכובדים שאני אוהב.

סמי מקלדה: בכביש הזה נוכל לפתח לעצמנו עוד אפיקי מסחר ותיירות.

סמי מקלדה: זה כביש שייקצר את הגעתנו לירושלים.

משה גפני: תודה רבה.

משה גפני: סמי אבו חמוד, אתה מנכ"ל החברה הכלכלית בדליית אל כרמל.

סמי אבו חמוד: אדוני היושב ראש, אנחנו מתריעים פה לפחות על שני דברים.

סמי אבו חמוד: ראשית, על כך שאין תכנון לשני היישובים.

סמי אבו חמוד: מי שהיה צריך לעשות את התכנון הזה נרדם בשמירה במשך כל הזמן.

משה גפני: מי היה צריך לעשות את התכנון?

סמי אבו חמוד: מי שהיה צריך לעשות זה הוועדה המקומית והוועדה המחוזית במשרד הפנים.

משה גפני: ולמה הם לא עשו את זה?

סמי אבו חמוד: הם נתנו פתרונות שהם לא נכונים.

סמי אבו חמוד: הם נתנו לאנשים היתרים זמניים והרדימו גם את הרשויות וגם את התושבים.

סמי אבו חמוד: אנשים בנו והעלימו עין, אדוני היושב ראש.

סמי אבו חמוד: אנחנו טוענים היום שנעשה עוול גדול ליישובים הדרוזים וגם לתושבים.

סמי אבו חמוד: הכבישים שנבנו הם צרים.

סמי אבו חמוד: היום משאיות לא נכנסות בכבישים ואנשים לא יכולים לבנות את ביתם על אדמתם והם מובלים לבתי משפט.

סמי אבו חמוד: אדוני היושב ראש, אני הלכתי לבית המשפט לשם הגיעה משפחת סקר מעוספייה.

סמי אבו חמוד: אחד מבני המשפחה משרת ביס"מ.

סמי אבו חמוד: הוא הגיע כשהעין שלו נפוחה.

סמי אבו חמוד: הוא אמר לשופט: אדוני השופט, אני עוד חודש מקבל היתר בנייה ואם יוטל עליי קנס אז זה דבר שיכול להפריע לי בעתיד, ולכן אני מבקש לא לעשות לי תיק פלילי.

סמי אבו חמוד: בסופו של דבר, הוא שילם 40 אלף שקל והוא קיבל תיק פלילי.

סמי אבו חמוד: אדוני היושב ראש, שום דבר לא השתנה.

סמי אבו חמוד: אנשים הם אותם האנשים.

סמי אבו חמוד: משרד הפנים הוא אותו משרד הפנים והממונה על המחוז הוא אותו ממונה על המחוז.

סמי אבו חמוד: מה שהשתנה זה האדון המכובד הזה.

סמי אבו חמוד: גם החוק לא השתנה.

סמי אבו חמוד: פתאום ביום אחד בהיר כל אנשי דליית אל כרמל ועוספייה הם עבריינים וכולם צריכים להתחנן לבנות על הקרקע שלהם ולא על אדמת מדינה.

סמי אבו חמוד: אין אדמות בדליית אל כרמל.

סמי אבו חמוד: מה שנותן מענה לאדמות פרטיות לא נותן מענה לאדמות מינהל.

סמי אבו חמוד: ביוקנעם לוקחים מאה דונם וזה יכול לתת מענה ל-200 אנשים.

סמי אבו חמוד: בדליית אל כרמל זה יכול לתת מענה אולי לחמישה אנשים והם גם לא יבנו.

סמי אבו חמוד: אצלנו אדמה היא לא נדל"ן.

סמי אבו חמוד: בנייה לגובה לא תעזור בכלל, כי אני לא רוצה לבנות על האדמה שלי.

סמי אבו חמוד: אני אבנה עליה בעוד עשרים שנה.

סמי אבו חמוד: מדינת ישראל צריכה לתת היום מענה לכמה נקודות.

סמי אבו חמוד: ראשית, לבטל את התביעות ושלא יוגשו תביעות חדשות.

סמי אבו חמוד: נכון שרשויות התכנון עושות היום תוכניות, אבל הן עושות תוכניות למה שנעשה.

סמי אבו חמוד: אישור של מה שקיים היום שהוא נותן מענה ל-20% מתושבי דליית אל כרמל באדמות הפרטיות, יכול להיות מאושר עוד שנה-שלוש שנים.

סמי אבו חמוד: האם אנחנו נפסיק לבנות או נפסיק להתחתן?

סמי אבו חמוד: מדינת ישראל צריכה להחליט להקים שכונות עבור חיילים משוחררים על אדמת מדינה.

סמי אבו חמוד: צריך לקחת אדמות מדינה ולסדר אותן.

סמי אבו חמוד: אין היום כמעט אדמות מדינה, הן מופרשות מהתכנון, ואם אין צריך למצוא מקום על פארק הכרמל לשני היישובים ולבנות עליהם.

משה גפני: תודה רבה.

משה גפני: אמין זאהר, בבקשה.

אמין זאהר: קודם כל, אני רוצה להודות לאדוני היושב ראש לחבר הכנסת גפני שהוא באמת עושה עבודת קודש למען הציבור שלנו, וכמובן לחבר הכנסת איוב קרא שתוך שבוע ימים הוא התארגן ויזם את הפגישה הזו.

אמין זאהר: אדוני היושב ראש, אני רוצה לדבר קצת על הרגש.

אמין זאהר: סתם בא לו פקיד ממשלתי והוא הופך אותנו לסוגייה ביטחונית.

אמין זאהר: יושבים בחדר הזה לפחות ששה קצינים בדרגת סגן אלוף ומעלה שהובילו חיילים לקרבות.

אמין זאהר: מדובר באנשים עתירי קרבות שמתביישים היום לעמוד לפני החיילים שאיתם הם נלחמו וזאת מכיוון שאין להם היתרי בנייה.

אמין זאהר: אנשים הפכו לקורבנות החוק.

אמין זאהר: נכון שיש חוק ושהחוק קיים, ונכון גם שאנחנו מכבדים את החוק.

אמין זאהר: אבל, בעל כורחנו הפכו אותנו לקורבנות החוק.

אמין זאהר: אני אתמול קיבלתי משלחת של ראש מדור ביקורת צה"לית.

אמין זאהר: ביקרנו בדליית אל כרמל ועמדנו המומים בבית יד לבנים מול תמונותיהם של 400 חללי צה"ל דרוזים.

אמין זאהר: סיפרנו להם את בעיית היתרי הבנייה והם עמדו משתהים, הם לא האמינו.

אמין זאהר: אנחנו פשוט מאוד לא מאמינים.

אמין זאהר: זה דבר שאסור לעבור עליו בצורה כזו.

אמין זאהר: חייב להיות פתרון.

אמין זאהר: אני מבקש מראש הוועדה ומחברי הוועדה להציע מייד קודם כל להקפיא ההליכים המשפטיים נגד אלו שתבעו אותם.

אמין זאהר: הם נתבעו שלא כדין ולא על פי חוק.

אמין זאהר: הם נתבעו לממן את הקופה הריקה של הוועדה.

אמין זאהר: זו הייתה התביעה.

אמין זאהר: לא יעלה על הדעת שיישב לו שמאי ברחוב דיזנגוף בתל-אביב ויעריך קרקעות בעוספייה בשעה שהוא לא מגיע לשם.

אמין זאהר: זה לא יעלה על הדעת.

אמין זאהר: אדוני יושב ראש הוועדה, אני מאוד מעריך אותך ואני מאוד מבקש להמליץ מייד לבתי המשפט להקפיא את כל המשפטים באותו רוח דברים שהיה במגזר הערבי שבו הקפיאו 12 אלף משפטים.

אמין זאהר: אני מאוד מודה לך.

משה גפני: תודה רבה.

משה גפני: השייח' מואפק טריף, בבקשה.

השייח' מואפק טריף: הגיעו אליי הרבה משלחות מדליית אל כרמל ומעוספייה.

השייח' מואפק טריף: המצב בעוספייה ובדליית אל כרמל לא פשוט והוא עלול ממש להתפוצץ.

השייח' מואפק טריף: המצב הוא קטסטרופלי.

השייח' מואפק טריף: הוא לא טוב.

השייח' מואפק טריף: בנצי, לוועדה יש שיקול דעת ואני מציע שהיא תפעיל את שיקול הדעת.

השייח' מואפק טריף: היא יכולה להקפיא דברים.

השייח' מואפק טריף: אפשר להמשיך את המצב כפי שהוא היה עד עכשיו.

השייח' מואפק טריף: זה עכשיו תלוי בך.

השייח' מואפק טריף: כמובן שאנחנו תומכים בכל הדברים שנאמרו כאן, אין צורך לחזור עליהם.

משה גפני: תודה רבה השייח' טריף.

משה גפני: בן ציון מורדוב, אתה יושב ראש הוועדה לתכנון ובנייה ברכס הכרמל.

משה גפני: אני אגיד לך מהי התרשמותי מהדברים שנשמעו כאן.

משה גפני: השייח' טריף אמר בצדק, יש פה חבית של אבק שריפה שחלק גדול מהאזרחים במדינת ישראל מזדהים איתה.

משה גפני: אתה מופקד על החוק, אתה התמנתה להיות יושב ראש הוועדה המקומית והתפקיד שלך לשמור על החוק.

משה גפני: אני שאלתי קודם את הדר סלע ממשרד הפנים שאלה.

משה גפני: יש מצב שבו ממשלה בישראל, מסיבותיה ויכול להיות שהסיבות הן מוצדקות, החליטה להקפיא הליכים לגבי 12 אלף בניות שהן בניות בלתי חוקיות.

משה גפני: יש בזה גם הצדקה הרי כתוב: "לא חרבה ירושלים, אלא שהעמידו את דבריהם על שורת הדין".

משה גפני: יושבים פה אנשים שמייצגים ציבור שלם של אנשים ובינהם יש אנשים שהם קצינים בכירים בצבא.

משה גפני: הליך פלילי עבורם הוא בעצם קטיעת המשך פעילותם הציבורית.

משה גפני: המשמעות של העניין היא לא משמעות מקומית של דליית אל כרמל ועוספייה.

משה גפני: המשמעות של זה היא האם אנחנו כמדינת ישראל, כמדינה יהודית, עושים דבר נכון?

משה גפני: האם מותר לנו לעשות דבר כזה?

משה גפני: קודם כל אני רוצה לשאול, למה לא עשו תכנון במשך עשרות שנים ואם לא עשו תכנון, למה המדינה לא נושאת באחריות על מה שקורה היום, ולמה לא קודם כל להקפיא את כל ההליכים שפתחו בהם?

בנצי מורדוב: ראשית, אני רוצה להצטרף לכל הברכות ליושב ראש הוועדה ולחבר הכנסת איוב קרא ולשייח' מואפק טריף.

משה גפני: אם אתה מודיע שאתה מקפיא אז אפשר אפילו בלי ברכות.

בנצי מורדוב: היות ואני התמנתי לברך את עם ישראל ככוהן, אז אני מברך.

בנצי מורדוב: את הדברים שאני אומר כאן אמרתי כבר בבית המשפט המחוזי ובבית המשפט השלום בחיפה.

בנצי מורדוב: השופט הזמין אותי במטרה לשמוע סקירה מה קורה ברכס הכרמל.

בנצי מורדוב: כפי שהחברים כאן תיארו, המצב התכנוני הוא קשה.

בנצי מורדוב: במשך עשרות שנים לא תכננו.

בנצי מורדוב: פשוט הייתה הזנחה פושעת של גורמים רבים שהזניחו את התכנון.

בנצי מורדוב: פשוט לא היה תכנון.

בנצי מורדוב: יתרה מזו, ההזנחה הייתה עד כדי כך פושעת שכאשר אני הגעתי לפני כשנה ו-11 חודש לוועדה הזו, הגעתי לוועדה שנמצאת בבניין בלתי חוקי ללא היתר.

בנצי מורדוב: הוועדה אז ישבה בדליית אל כרמל.

בנצי מורדוב: היום היא נמצאת במבנה חוקי בעוספייה.

בנצי מורדוב: יתרה מזו, הוועדה אליה הגעתי לא היה לה תקציב במשך שלוש שנים.

בנצי מורדוב: תוך שבועיים הכנתי תקציב והעברתי תקציב.

משה גפני: איך קרה שהגעת ופתאום נהיה תקציב?

בנצי מורדוב: אני הכנתי תקצוב והבאתי לאישור.

בנצי מורדוב: הוא אושר בוועדה ויש תקציב .

משה גפני: מי מממן את זה?

בנצי מורדוב: לתקציב הזה יש מקורות מימון.

בנצי מורדוב: על פי חוקי התכנון והבנייה הרשויות החברות בוועדה הן מחויבות בתקציב הוועדה לפי גודלן היחסי.

בנצי מורדוב: זה חוק התכנון והבנייה, אין מה לעשות.

בנצי מורדוב: זה מקור המימון.

בנצי מורדוב: היות והרשויות המקומיות לא השתתפו במשך תקופה ארוכה מאוד בתקציב הוועדה, הוועדה נראתה כפי שהיא נראתה.

בנצי מורדוב: ניתנו כ-300 היתרים בלתי חוקיים על קרקעות חקלאיות במסגרת אישור לשימוש חורג, דבר שלא כתוב בספרי החוקים.

בנצי מורדוב: בשום מקום לא מצאתי כזה דבר.

בנצי מורדוב: יתרה מזו, הסוגייה הזו הגיעה לבית המשפט המחוזי בחיפה.

בנצי מורדוב: השופט ברלינר פסק באחת העתירות ששכן הגיש נגד שכנו כי ההיתר בטל ומבוטל מעיקרו, כאילו לא קיים.

בנצי מורדוב: הוגש ערעור לעליון על ההחלטה הזו ובית המשפט העליון לא רק שאימץ את החלטת בית משפט המחוזי, הוא גם השווה את הוועדה ואת תפקודה במשך שנים רבות למערב הפרוע.

בנצי מורדוב: כך אמר השופט מישאל חשין.

משה גפני: זה היה פעם.

בנצי מורדוב: פעם לא רחוק.

בנצי מורדוב: אנחנו מדברים על שנת 2000.

משה גפני: לפני שהגעת, כשלא היה תקציב לוועדה והוועדה לא תפקדה ובמשך עשרות שנים גם לא תכננו.

בנצי מורדוב: מאז הגעתי למקום ראיתי את הבעיות העיקריות של היישוב ואני מודיע גם לחברי הוועדה הנכבדה שמאז כניסתי לתפקיד אושרו תוכניות בסדר גודל של 7,000 יחידות דיור ויותר מכך בשני היישובים הללו, כאשר שני היישובים מונים כ-23 אלף נפש.

קריאה: בנצי, אם כל כך טוב, למה כל כך רע?

איוב קרא: חברים, אנחנו באנו לפתור בעיה.

איוב קרא: לא באנו לעשות כאן סימפוזיון.

משה גפני: רבותיי, אני מאוד מבקש לאפשר לבן ציון מורדוב לדבר.

משה גפני: אנחנו רוצים להגיע לדברים תכליתיים.

משה גפני: בן ציון, אתם אשרתם 7,000 יחידות דיור.

בנצי מורדוב: תכנון, כאשר ניתן להגיש בקשות להתרים על בסיס התכנון הזה שאנחנו אישרנו בוועדה.

זידאן עטשה: אדוני היושב ראש, אלו בתים שקיימים מלפני חמישים שנה.

משה גפני: אתם אישרתם 7,000 תוכניות.

בנצי מורדוב: לא, אני רוצה לדייק למען הפרוטוקול.

בנצי מורדוב: אישרנו תכנון שבמסגרתו ניתן לתת היתרים לכ-7,000 יחידות דיור.

משה גפני: זה שאישרתם 7,000 תוכניות זה בסדר.

משה גפני: כל הדברים שדובר כאן על ידי הדוברים הקודמים, למשל אותו קצין שהופיע בבית המשפט והוא חויב ב-40 אלף שקל, נמצא בתוך ה-7,000?

משה גפני: בנצי מורדוב: לא, זה לא כך.

יגאל ביבי: האם יש תוכניות מתאר מאושרות?

משה גפני: לא, אין.

יגאל ביבי: חמישים שנה אין תוכניות מתאר.

יגאל ביבי: מי שר הפנים בשנים האחרונות?

יגאל ביבי: אני לא מבין, מה עושה שר הפנים כל היום?

יגאל ביבי: לא יכול להיות דבר כזה.

משה גפני: יכול להיות, אתה חבר בממשלה, אתה חבר בקואליציה, אני לא.

יגאל ביבי: השערורייה הזו לא תיתכן.

יגאל ביבי: צריך לראות מתי יש תוכנית מתאר.

יגאל ביבי: איך אפשר לעשות תוכנית מפורטת כאשר אין תוכנית מתאר?

יגאל ביבי: אדוני, תקרא לשר הפנים שיתחיל לתפקד.

יגאל ביבי: מה זה?

משה גפני: בן ציון מורדוב, תיקח בחשבון שיש הרבה זעם ובצדק, עוד לפני התקופה שלך, ובוודאי שעל זה.

משה גפני: אני מבקש שתענה האם אותו קצין והדברים, ולא רק הוא אלא האחרים שנאמרו נמצאים ב-7,000 האלו, ואם לא, למה?

בנצי מורדוב: קודם כל, צריך להגיש לבית משפט מי שבנה ללא היתר, אין מה לעשות.

יגאל ביבי: אז מה הוא ייעשה?

יגאל ביבי: האם הוא לא ייבנה?

קריאות: - - -

איוב קרא: חברים, אנחנו באנו לכאן לפתור בעיה וצריך לכבד אחד את השני.

איוב קרא: אם נצעק לא נגיע לשום מקום.

משה גפני: אני רוצה לומר לכם משהו, גם אני מייצג מיעוט שמקופח.

משה גפני: אני למדתי שמי שפוגע בנו הם אלה שמדברים בשקט, יפה ובנחת.

משה גפני: אלה שצועקים עלינו, אני מפחד מהם.

משה גפני: דעו לכם, הצעקות לא עושות רושם על אף אחד.

משה גפני: בואו נתחיל לדבר בשקט ולעשות את הדברים בצורה מסודרת.

משה גפני: מר מורדוב הוא אדם טוב, אבל הוא מייצג עכשיו את הבעיה שלכם.

משה גפני: צריך לשאול אותו את השאלות בנחת.

קריאה: הוא יצר את הבעיה.

קריאה: לא הייתה בעיה קודם.

איוב קרא: אנחנו בהערות הביניים לא נתקדם.

איוב קרא: הוא צריך לתת תשובות.

איוב קרא: בואו נשמע אותו.

משה גפני: אני מודיע לכם, הסמכות עם כל הכבוד היא לא אצל בן ציון מורדוב.

משה גפני: אנחנו מדברים פה על בעיה הרבה יותר קשה.

משה גפני: אני רוצה לקבל החלטה בדרגים יותר בכירים ממנו, אבל אני לא יכול לקבל החלטה אם אני לא שומע אותו ולא שומע אתכם באופן מסודר.

משה גפני: יש דברים שחשוב לנו לדעת, אחרת ייתנו לנו תשובות מהשרוול ולא נדע כלום.

משה גפני: אם יפריעו עכשיו, אני אאלץ להוציא אנשים.

משה גפני: מר מורדוב, אתה זוכר את השאלה שלי.

משה גפני: חשוב לי לקבל תשובה.

בנצי מורדוב: אם החברים באמת יקשיבו הם יבינו עד כמה אני עושה את המיטב ואת המרב בעת מילוי תפקידי כדי לסייע לעדה הדרוזית באזור הזה.

בנצי מורדוב: מחובתי על פי דין, להורות לתובעת להגיש כתב אישום כאשר נעשית בנייה בלתי חוקית.

בנצי מורדוב: זה החוק, אין מה לעשות.

בנצי מורדוב: והיה ואני לא מבצע זאת, אני עבריין, אפשר להגיש נגדי כתב אישום.

משה גפני: אתה יודע שהייתה החלטת ממשלה להקפיא טיפול בעבירות על חוק התכנון והבנייה ל-12 אלפים תושבים ערבים?

בנצי מורדוב: לא קיבלתי שום הנחייה כזו.

משה גפני: אתה יודע שקיים דבר כזה וזו עבירה על החוק לפי דבריך.

משה גפני: כלומר, הממשלה עבריינית.

בנצי מורדוב: אני לא שותף להחלטות ממשלה, אין לי סמכות.

בנצי מורדוב: אני צריך לבצע את דיני התכנון והבנייה.

משה גפני: בנצי, אתה נושא בתפקיד בכיר.

משה גפני: במקרה של דליית אל כרמל ועוספייה אתה מהווה את הנציג הבכיר של הממשלה.

משה גפני: אני שואל אותך, לפני שאמרת את מה שאמרת עכשיו שאם אתה לא מגיש תביעות אתה עבריין, האם אתה בדקת שהממשלה שאתה מייצג אותה קיבלה החלטה כזו?

בנצי מורדוב: אני לא יודע מהחלטה הזו.

בנצי מורדוב: כאשר פקח בנייה מביא לי דו"ח על מבנה וכאשר אנחנו יודעים שהמבנה הזה נמצא במסגרת תוכנית שאמורה לחול בזמן הקרוב, אנחנו קודם כל קוראים לאותו אדם שבו מדובר ואומרים לו להגיש לו בקשה להיתר, אנחנו נסייע לו לקבל היתר ואנחנו עוזרים להם.

בנצי מורדוב: אנחנו מבקשים ממנו להפסיק את מה שהוא עושה כי זה בלתי חוקי.

משה גפני: האם אתה מכיר את המקרה שהוזכר פה של מר סקר?

בנצי מורדוב: לא.

משה גפני: לפי מה שנאמר פה מדובר על מקרה שבו כעבור מספר שבועות הוא יכול לקבל היתר.

משה גפני: אתה לא מכיר את המקרה הספציפי הזה?

בנצי מורדוב: לא, אם יגידו לי את השם המלא, אולי כן.

בנצי מורדוב: עד כמה שידוע לי, אני אומר את הדברים על פי הזיכרון, במקרה של סקר פארג' לא מדובר בבניית בית מגורים.

בנצי מורדוב: מדובר במשתלה.

קריאה: לא משתלה, זהו בית מגורים שלו.

בנצי מורדוב: אני לא אמור להכיר את כל המקרים.

בנצי מורדוב: בסך הכל, כאשר אדם שועה לבקשתנו וניגש למשרדי הוועדה ומגיש בקשה להיתר והוא עונה על דרישות מהנדס הוועדה כדי לקבל את ההיתר - - -

יגאל ביבי: איך אתה מאשר לו את ההיתר אם אין תוכנית מפורטת?

בנצי מורדוב: בהעדר תוכנית אין דיון.

יגאל ביבי: אני לא מבין, אתה אומר שאתה לא יכול לאשר כי אין תוכנית מפורטת, אז בשביל מה שיגיש לך?

בנצי מורדוב: במקום שאין תוכנית מפורטת אנחנו לא מאשרים.

בנצי מורדוב: במקום שיש תוכנית מפורטת מאושרת, אנחנו מאשרים.

בנצי מורדוב: במקום שאנחנו יודעים שהתוכנית נמצאת בירושלים לאישור השר והיא צריכה להגיע, אנחנו מקפיאים ומחכים.

יגאל ביבי: אם אין תוכנית מתאר איך אתה עושה תוכנית מפורטת?

משה גפני: יגאל שאלת שאלה ואני רוצה להוסיף עוד שאלה והיא, האם אתה גובה מהם אגרה?

בנצי מורדוב: לא.

בנצי מורדוב: במקום שאין תוכנית מאושרת אנחנו - - -

משה גפני: מה זה במקום?

משה גפני: איפה יש?

בנצי מורדוב: יש תוכניות מאושרות, בוודאי.

בנצי מורדוב: אני אקריא לכם עכשיו איפה יש.

משה גפני: איפה יש?

בנצי מורדוב: תוכנית ע"ד 253 זה הקמת אוניברסיטה בדליית אל כרמל, אושרה בוועדה.

בנצי מורדוב: תוכנית ע"ד ב"מ 129 שכונה סואנייה הצפונית אושרה בתקופתי, 780 יחידות דיור וזה עכשיו.

בנצי מורדוב: תוכנית ע"ד 110 אזור מרכז הכפר בדליית אל כרמל, שטח כולל 314 דונם, מאות יחידות דיור, אושרה ביולי 2001.

בנצי מורדוב: תוכנית ע"ד ב"מ 131 ואדי אל נחל, שטח 730 דונם בקיבולת של 1,100 יחידות דיור אושרה ב-6 לחמישי 2002.

בנצי מורדוב: תוכנית ע"ד ב"מ 132 מוצא מוחרקה תוכנית ול"לית, שטח כולל 320 דונם בקיבולת של 900 יחידות אושרה 24 לרביעי 2002.

יגאל ביבי: האם יש מתכנן לתוכנית המתאר?

בנצי מורדוב: יש בעיה עם תוכנית המתאר.

יגאל ביבי: יש בכלל מתכנן?

בנצי מורדוב: יש מתכנן.

יגאל ביבי: האם יש לזה תקציב?

בנצי מורדוב: יש.

יגאל ביבי: האם יש לוח זמנים מתי התוכנית תיגמר?

בנצי מורדוב: הדר צריכה לענות לך, לא אני.

יגאל ביבי: קודם כל, הסדר הוא לוח זמנים.

יגאל ביבי: יפה שעשיתם תוכניות במקומות שקיימים כבר מאה שנה ומאתיים שנים ומיסדתם אותן.

יגאל ביבי: זה דבר חשוב מאוד.

יגאל ביבי: אבל, יש חיילים משוחררים ויש זוגות צעירים ואני רוצה שתתכננו גם על אדמות מדינה.

יגאל ביבי: אני יודע שלמינהל מקרקעי ישראל יש כסף לתכנון ושהוא גם ירוויח כסף.

יגאל ביבי: אני רוצה שתביא לוועדה ארבע-חמש שכונות של אדמות מדינה של מינהל מקרקעי ישראל כפי שהוא הקצה כסף לתכנון ולתוכניות מפורטות בטבריה ובמקומות אחרים.

יגאל ביבי: מחר הם משווקים אותם.

יגאל ביבי: הם או המועצה עושים פיתוח.

משה גפני: בנצי, הנושא ברור ואתה אישרת וזה בסדר ואני מברך אותך על כך.

משה גפני: אתה אישרת בניות כאשר חלק מהן קיימות, אני חושב שהרוב קיים.

משה גפני: אני שואל, האם יש לכם תוכניות לאישור למשל מה שעלה כאן בוועדה?

משה גפני: אנחנו לא באנו היום לדון בדרכי פעולתה של הוועדה המקומית רכס הכרמל או של משרד הפנים.

משה גפני: אנחנו מדברים על דליית אל כרמל ועל עוספייה.

משה גפני: אני חייל משוחרר שגר בדליית אל כרמל, האם אני יכול לבנות?

משה גפני: האם יש לך תוכניות או אין לך?

משה גפני: זו השאלה.

בנצי מורדוב: יש במסגרת מתחמים של מינהל מקרקעי ישראל שהם מוקצאים לחיילים משוחררים.

בנצי מורדוב: יש מתחמים מאושרים.

משה גפני: כמה מאושר

בנצי מורדוב: אני מבקש שבסוגייה הזו הדר סלע שהיא מלשכת תכנון המחוזית תתייחס.

משה גפני: הגברת סלע, האם את בדקת בינתיים את החלטת הממשלה על 12 אלף יחידות דיור?

הדר סלע: לא, לא הבנתי שאני צריכה לצאת ולבדוק עכשיו.

משה גפני: נניח ואני חייל משוחרר מדליית אל כרמל ומעוספייה, כמה תוכניות מאושרות יש כך שאני יכול להגיש תוכנית?

הדר סלע: בדלייה יש שכונה של חיילים משוחררים מאושרת לבנייה.

משה גפני: כמה?

הדר סלע: אני לא זוכרת כמה יחידות יש שם.

הדר סלע: לפי דעתי, הרוב כבר בנוי.

הדר סלע: שכונה נוספת ביוזמת מינהל מקרקעי ישראל אנחנו החלטנו להפקיד אותה לפני חודשיים, והיא מונה קרוב ל-900 יחידות דיור, פנינת הכרמל.

הדר סלע: מדובר בשכונה של כ-900 יחידות דיור, חלקה פרטיים, אבל מי שיוזם אותה ומי שייקח על עצמו את הפיתוח ומי שמריץ את זה זה מינהל מקרקעי ישראל.

הדר סלע: אנחנו החלטנו להפקיד אותה.

הדר סלע: לצערי, כרגע היא נתקלת בהתנגדות של התושבים.

הדר סלע: בעוספייה יש שלושה מתחמים של המינהל שמקודמים על ידינו.

הדר סלע: אחד כבר החלטנו להפקיד.

הדר סלע: זה 260 יחידות דיור.

הדר סלע: יש עוד שני מתחמים כאשר אני מניחה ששניהם ביחד הם בין 100 ל-150 יחידות דיור.

הדר סלע: אין לי כרגע את המידע המדויק.

הדר סלע: הם נמצאים בדיונים וכבר קיבלנו החלטה לקדם אותם.

הדר סלע: צריך לקבל את האישורים הנדרשים.

הדר סלע: זה לגבי התוכניות שכרגע נמצאות בתהליכים של מינהל מקרקעי ישראל שמיועדות לחיילים משוחררים.

הדר סלע: אני רוצה לדבר על תוכניות המתאר של שני היישובים.

הדר סלע: התוכניות המאושרות לשני היישובים הם משנות השבעים, אנחנו גם מריצים ומקדמים תוכניות נקודתיות.

הדר סלע: למשל, התוכניות האלו שכרגע דיברתי עליהן של מינהל מקרקעי ישראל.

הדר סלע: במקביל, גם בעוספייה וגם בדליית אל כרמל נעשות תוכניות מתאר.

הדר סלע: עוספייה בחרה שלא לפנות למשרד הפנים ולהקים ועדת היגוי בין משרדית.

הדר סלע: היא לקחה על עצמה לעשות לבד תוכנית מתאר ליישוב.

הדר סלע: כרגע זה תקוע.

הדר סלע: יש להם חילוקי דעות עם המתכננת.

הדר סלע: זה לא תלוי בנו.

הדר סלע: זה למרות פניות חוזרות ונשנות בנושא, ולמרות פניות שלנו שאנחנו ניקח על עצמנו את התכנון בוועדת היגוי בין משרדית כמקובל בכל היישובים בארץ, הן ערבי, הן יהודי, והן דרוזי.

הדר סלע: בדליית אל כרמל התוכנית מקודמת מזה מספר שנים.

הדר סלע: לצערי, המתכננת עזבה את הארץ.

הדר סלע: אנחנו מצאנו פתרון אופרטיבי.

הדר סלע: הצבנו ארבעה חודשים לסיום התוכנית וזה יחזור לוועדה לדיון.

משה גפני: האם את יכולה להסביר לוועדה למה עשרות שנים אין תוכנית מתאר לדליית אל כרמל ובעוספייה כדי למנוע את הבעיות?

הדר סלע: כאשר עושים תוכנית מתאר ליישוב, תוכנית כוללת, לא תוכנית לשכונה זו או אחרת, אז התוכנית מיועדת לטווח זמן של עשרים-שלושים שנה.

משה גפני: האם לתל-אביב יש תוכנית מתאר?

הדר סלע: אני לא יודעת.

איוב קרא: האם לחיפה יש תוכנית מתאר?

הדר סלע: לחיפה יש תוכנית מתאר מאושרת מזמנו של המנדט הבריטי, מ-1934.

הדר סלע: היא מופקדת מ-87 ועכשיו יצאו במסגרת ועדת היגוי בין משרדית לתוכנית מתאר חדשה.

משה גפני: האם לנשר יש תוכנית מתאר?

הדר סלע: אני לא יודעת.

הדר סלע: אני לא מסוגלת לזכור את כל היישובים בארץ.

הדר סלע: בקריות חלק מהערים יש וחלק לא.

הדר סלע: הנושא של קידום תוכניות מתאר נקודתיות בהעדר תוכנית מתאר כוללת זה לא עבירה על החוק.

הדר סלע: זה לא תכנון טוב, אבל זה בהחלט ניתן וזה מה שאנחנו עושים.

הדר סלע: לפני כמה שנים כאשר התקופה של עשרים שנה עמדה להסתיים שזה היה טווח התוכניות המאושרות של דלייה ועוספייה, התחילו בהכנת תוכניות מתאר חדשות.

הדר סלע: זה לוקח זמן רב.

הדר סלע: אני חושבת שרובכם פה יודעים מהן המגבלות ועד כמה זה מסובך ומורכב.

הדר סלע: הנושא בעבודה והצבנו לוח זמנים.

הדר סלע: לצערי, עוספייה לא רצתה לשתף אותנו ואני מקווה שייגמרו את זה כמה שיותר מהר.

הדר סלע: לשכת התכנון באופן פורמלי, אנחנו עובדים בשיתוף פעולה מלא והם כן מזמנים אותנו.

הדר סלע: התקצוב לא בא ממשרד הפנים.

משה גפני: אני מודה לך.

פואד אבו פארס: אני פנסיונר צה"ל וממארגני המאבק.

פואד אבו פארס: אני רוצה שיהיה ברור, אנחנו במאבק.

פואד אבו פארס: אני מאוד מעריך מה שאתה עושה, אתה על קצה המזלג הבנת איזה ברדאק יש פה.

פואד אבו פארס: הדר סלע ובנצי מורדוב מציגים את העניין כאילו יש פה שני מחנות.

פואד אבו פארס: יש את היישוב ויש את המדינה.

פואד אבו פארס: אני הייתי שותף להרבה תכנונים, ואני לא רוצה להזכיר יישובים.

פואד אבו פארס: לרוב היישובים היהודים יש תוכניות מתאר.

פואד אבו פארס: אני אומר את הדברים באחריות, יש לנו נתונים.

פואד אבו פארס: האדמות הפרטיות שמדברים עליהן הן 20% מענה לתושבי הכפר ואני שואל, מה עם ה-80%?

פואד אבו פארס: המדינה היא זו שצריכה לתת את המענה הזה.

פואד אבו פארס: לא מעניין אותי מה היה עד עכשיו.

פואד אבו פארס: את החייל המשוחרר לא מעניין שעד עכשיו היה ברדאק והיה ברדאק.

פואד אבו פארס: אנחנו לא מחפשים אשמים.

פואד אבו פארס: אנחנו הגענו לוועדת הפנים כדי שהיא תפתור את הבעיה.

פואד אבו פארס: אנחנו מחר נלך למנכ"ל משרד ראש הממשלה.

פואד אבו פארס: אני מודיע פה שאם לא, אז אני כנראה אהפוך להיות העבריין הראשון שייעצר.

פואד אבו פארס: לצערי הרב, משיגים פה דברים רק במאבק.

פואד אבו פארס: כשאני הייתי בצנחנים אני פיניתי הרבה מתנחלים, אני הייתי אחראי על זה.

פואד אבו פארס: תאמין לי, הם השיגו.

פואד אבו פארס: ככה משיגים דברים.

פואד אבו פארס: על מה אתה מדבר איתי?

פואד אבו פארס: על האדמות שלי?

פואד אבו פארס: על האדמות הפרטיות?

פואד אבו פארס: אני לא רוצה אותן.

פואד אבו פארס: זה נותן בדיוק את ה-20%.

פואד אבו פארס: דבר איתי על אדמות מינהל.

פואד אבו פארס: הגברת סלע, כמה פעמים אנחנו ישבנו אצלך?

פואד אבו פארס: כמה זה?

פואד אבו פארס: 16%?

פואד אבו פארס: המפות שנמצאות אצל בנצי לא נותנות מענה אפילו לחמש עשרה שנה.

פואד אבו פארס: תאמר לי בבקשה, במה אני שונה מהיהודים?

פואד אבו פארס: אני רוצה שתתן לי תוכנית לשלושים שנה.

פואד אבו פארס: אני רוצה לבנות שכונות ואם צריך לבנות כפר אז לבנות כפר.

פואד אבו פארס: זה המאבק שאנחנו הולכים אליו וזה מה שנציג אצל ראש הממשלה.

פואד אבו פארס: עוספייה ודלייה ביחד יושבות על 15 אלף דונם, כאשר יש בהן 23 אלף תושבים.

פואד אבו פארס: גם ביישובים בנימינה, גבעת עדה, זכרון יעקב, כפר תבור וראש פינה ביחד יש 23 אלף תושבים, אלא שהם יושבים על 82 אלף דונם.

פואד אבו פארס: היו לי חיילים בכל המקומות האלו.

פואד אבו פארס: אני לא חושב שהם שונים ממני.

פואד אבו פארס: אתה יודע מה?

פואד אבו פארס: אני לא רוצה את ה-82 אלף דונם.

פואד אבו פארס: אני יודע שאני לא אהיה שווה אף פעם ולעצרי הרב זוהי האמת.

פואד אבו פארס: אבל, תן לי את היחס.

פואד אבו פארס: אני מבקש סליחה על הנימה הכואבת של הדברים שהשמעתי, אבל הגיע באמת הזמן להתייחס אלינו.

משה גפני: תודה רבה.

שכיב אבו רוכן: אני עורך דין במקצועי.

שכיב אבו רוכן: הוועדה נחשפה כאן לתוהו ובוהו שקיים בכפרים עוספייה ודלייה במסגרת התכנון והבנייה.

שכיב אבו רוכן: האשמים לדורותיהם הם גם ועדה מקומית, גם המועצות המקומיות וגם ממשלת ישראל.

שכיב אבו רוכן: אחד הציונים הגדולים אמר שבארץ ישראל צריך לחיות ולא למות.

שכיב אבו רוכן: לצערי הרב, המשמעות היום היא לא להתפוצץ.

שכיב אבו רוכן: המשמעות שלנו בכפרים היא להתחתן, לגדל ילדים וגם לבנות בתים.

שכיב אבו רוכן: ישנו היום חוק תכנון ובנייה וישנה מציאות וצריך להבדיל בין שניהם.

שכיב אבו רוכן: אנחנו לא חיים במדינת ישראל ואנחנו גם לא יכולים לחיות.

שכיב אבו רוכן: אני רוצה להתייחס עכשיו להיבט המשפטי.

שכיב אבו רוכן: אני הופעתי בכמה דיונים וייצגתי כמה אנשים שהוגש נגדם כתבי אישום בוועדות.

שכיב אבו רוכן: אני רק אצטט משפט אחד של סגן נשיא בית משפט שלום בחיפה.

שכיב אבו רוכן: לאחר שאנחנו טענו את הטענות שלנו הוא אמר לי: ליבי, ליבי אתכם, תלכו תביאו החלטה פוליטית.

שכיב אבו רוכן: אני חושב שאנחנו לא בכדי כאן.

שכיב אבו רוכן: אנחנו צריכים החלטה פוליטית על מנת להקפיא את כל ההליכים המשפטיים נגד אלה שהוגש נגדם כתב אישום.

שכיב אבו רוכן: תאמין לי אדוני היושב ראש, אנחנו נדע איך להשיג את מטרותינו הלאה שהן לאו דווקא נגד מר בנצי מורדוב או ועדה מקומית זו או אחרת.

שכיב אבו רוכן: אנחנו מנהלים מאבק כבר הרבה יותר רציני.

שכיב אבו רוכן: אנחנו דורשים להקים כפרים חדשים.

שכיב אבו רוכן: במסגרת הכפרים הקיימים אנחנו רוצים גם שכונות חדשות, כמו בכל מקום במדינת ישראל.

שכיב אבו רוכן: תודה.

נאג'יד נאטור: אני אחד ממארגני המאבק.

נאג'יד נאטור: קודם כל, מעל 80% בשני הכפרים אין להם היתר, כולל הבית של ראש המועצה.

נאג'יד נאטור: גם אותו תביאו לתביעות.

נאג'יד נאטור: אני לא הבנתי למה תושבים כן יכולים להיות בבית משפט וראש המועצה לא יכול להיות בבית משפט.

נאג'יד נאטור: שיעשו גם פה שוויון.

נאג'יד נאטור: רוב אלה שהגישו נגדם תביעות משפטיות הם אלה שהגישו בקשות להיתר.

נאג'יד נאטור: כלומר, הוא חיכה, הלך מישהו להגיש בקשה ואז הוא הלך ותבע אותו.

נאג'יד נאטור: שלישית, אנחנו ניסינו לדבר עם מר בנצי מורדוב כל הזמן כדי לפתור את הבעיה.

נאג'יד נאטור: אנחנו מצאנו שם אטימות מוחלטת.

נאג'יד נאטור: אנחנו ישבנו אצל סגן שר הפנים מר דוד אזולאי והוא ביקש מאיתנו להביא לו את רשימת הנתבעים כדי שהוא יפנה ליועץ המשפטי לממשלה.

נאג'יד נאטור: אנחנו חשבנו שאפשר להשיג את זה מהוועדה.

נאג'יד נאטור: אני אישית התקשרתי לבנצי מורדוב לבקש.

נאג'יד נאטור: אתה יודע מה הייתה התשובה?

נאג'יד נאטור: למחרת אני זומנתי לחקירה במשטרה על זה שאני מבקש ממנו את הדברים האלו.

נאג'יד נאטור: אני עובד עם משרד הביטחון כבר ארבע שנים.

בנצי מורדוב: זה לא נכון מה שהוא אומר.

באדי חסיסי: שקרן, זה נכון.

באדי חסיסי: אני הייתי בישיבה.

נאג'יד נאטור: יש לי אישור כניסה למחנות צבא.

נאג'יד נאטור: אם לא הייתי משכנע את המשטרה שאין לי שום כוונות, אלא רק כוונות של עזרה לתושבים, היום הייתי נזרק גם ממשרד הביטחון והיית רואה כאן מקבץ נדבות.

משה גפני: אתה לא מועיל.

איוב קרא: באדי, זה לא מועיל לנו.

בנצי מורדוב: האיומים האלה והדרך הזאת לאורך כל הדרך.

בנצי מורדוב: אתה לא מאיים על אנשים.

באדי חסיסי: אתה יודע מה?

באדי חסיסי: כל הכסף שאתה לוקח מהחיילים המשוחררים לשלם לכלב הזה שיושב לידך.

קריאות: מה זה?

קריאות: זו ועדת הפנים של הכנסת?

פואד אבו פרס: אדוני יו"ר הוועדה, לוקחים 15 אלף שקל מהכסף שלנו.

משה גפני: מה זה?

משה גפני: אני מבקש לצאת החוצה.

באדי חסיסי: רק שיהיה ברור לך, בנצי מורדוב, אם אני אחליט, רק אני אעמוד בפניך שלא תיכנס.

באדי חסיסי: אתה מדבר על איומים, חתיכת אידיוט.

באדי חסיסי: המדינה שלחה אותך בשביל לעשות את הדברים האלה עם הדרוזים.

באדי חסיסי: אתה במכוון עושה את זה.

באדי חסיסי: אתה חייב ללכת מדלייה ומעוספייה.

בנצי מורדוב: שיירשמו הדברים.

קריאות: תרשום, אתה לא מפחיד אף אחד.

באדי חסיסי: על מי אתה מאיים?

באדי חסיסי: (באדי חסיסי יוצא מחדר הוועדה)

נאגי'ד נאטור: אולי המספרים האלו של 80% מעידים על בעיה שורשית, לא שאנשים רוצים להיות עבריינים.

נאגי'ד נאטור: אם מישהו בוועדה היה מתחשב בנו, הוא היה יוזם פגישה עם ועדת הפנים ועם משרד הפנים ופותר לנו את הבעיות, אבל הוא לא רצה בכלל.

נאגי'ד נאטור: הוא לא רצה.

נאגי'ד נאטור: הוא אמר: חבר'ה, אין לי כסף בוועדה, יאללה אוד'רוב.

והבה מנסור: אני רוצה להודות ליושב ראש הוועדה על היחס.

והבה מנסור: אני כתבתי לך וקיבלתי תשובות ואני מעריך את זה מאוד.

והבה מנסור: אני מודה ליוזמים.

והבה מנסור: אני רוצה לומר שני דברים.

והבה מנסור: ראשית, האיש הזה בעיתון "זמן תל-אביב" אמר: כל הדרוזים הם שקרנים מלידה וזה לחם חוקם.

והבה מנסור: יש על זה תיעוד.

והבה מנסור: כך הוא התבטא.

והבה מנסור: יש הקלטה על זה.

והבה מנסור: זה היחס שלו לדרוזים.

והבה מנסור: אני שאלתי את סבי המנוח כיצד נוצר הקשר הזה עם היהודים במדינה?

והבה מנסור: מדוע אנחנו כל כך קרובים?

והבה מנסור: למה אנחנו כל כך ביחד?

והבה מנסור: הוא אמר לי כי לדרוזים חשובים שלושה דברים: האדמה, הכבוד והחופש.

והבה מנסור: האיש הזה פוגע בבסיס הקשר שלנו עם היהודים במדינה, באדמה שלנו, בחופש ובכבוד שלנו.

והבה מנסור: הוא פוגע בבסיס הקשר.

והבה מנסור: קח את זה לתשומת ליבך וכפי שאמר השייח' המכובד זה על סף התפוצצות.

והבה מנסור: הכתובת על הקיר.

וליד נסראלדין: כבוד השייח' מואפק טריף, כבוד היושב ראש, חבר הכנסת איוב קרא שתרומתו גדולה וידועה, שאר המכובדים, אני רוצה לומר כמה דברים.

וליד נסראלדין: חבר הכנסת איוב קרא, כדי ליצור מצב של רגיעה יש קודם כל לדאוג לעיכוב כל ההליכים המשפטים העומדים ותלויים.

וליד נסראלדין: שנית, אנחנו נמצאים בשני כפרים, דליית אל כרמל ועוספייה.

וליד נסראלדין: זה לא עיר.

וליד נסראלדין: מס ההשבחה הזה פשוט ממית אסון על התושבים המקומיים שלנו.

וליד נסראלדין: האדמות שהתקבלו הן לא לצורך מימוש.

וליד נסראלדין: האדמות האלו הן אדמות ירושה ואין מה לעשות עם זה חוץ מלבנות שם.

וליד נסראלדין: מה ההשבחה חייב להיות מופחת עד אפס, ובכלל יש לבטל אותו.

וליד נסראלדין: ייתכן שהמועצות אצלנו לא תרמו די להכנת תוכניות המתאר.

וליד נסראלדין: פעם אחת ולתמיד צריך להאיץ את כל התהליך הזה של מימוש תוכניות המתאר על מנת להביא ליישומן וכדי שלא ייווצר מצב שבו אנשים יהפכו לעבריינים.

וליד נסראלדין: מה יעשו אותם בחורים ובחורות שרוצים להתחתן ולחיות ביחד?

וליד נסראלדין: יושב ראש הוועדה הוא בן ישראל ואנחנו נכבד כל יהודי וכל אדם אחר.

משה גפני: או כל דרוזי שיעמוד בראש הוועדה.

משה גפני: אתם תכבדו כל אזרח.

וליד נסראלדין: אנחנו נכבד ונסייע לכל אזרח.

וליד נסראלדין: אני מכיר את בנצי מורדוב מצוין כבר הרבה שנים.

וליד נסראלדין: אני גם דיברתי על ליבו על מנת לבוא לקראת התושבים.

וליד נסראלדין: האיש המכובד הזה איננו מפעיל שיקול דעת, איננו מסייע לאנשים.

וליד נסראלדין: הוא רוצה לסייע, אבל הוא לא מסייע.

וליד נסראלדין: מצד שני, הוא מסייע לאנשים שאולי יש לו זיקה מסוימת אליהם.

וליד נסראלדין: אני אומר את הכל בזהירות.

וליד נסראלדין: הוא מתייחס לכל הדרוזים באירוניה.

וליד נסראלדין: הוא גם אמר מה שאמר מנסור.

וליד נסראלדין: הוא אמר את זה בחוצפה רבה והוא מוקלט וזה גם צוטט.

וליד נסראלדין: הוא אמר על הדרוזים: אנשים שקרנים.

וליד נסראלדין: זה מאוד לא יפה.

וליד נסראלדין: נדרשת מהאיש מתינות, כבוד לזולת.

וליד נסראלדין: הוא יכול לחיות איתנו, ואנחנו יכולים לחיות איתו.

וליד נסראלדין: אבל, אם הוא ימשיך להתנהג בצורה כזו, תוך קבלת עצות אחיתופל שהוא מקבל מגורמים מקומיים ומגורמים אחרים מבחוץ, הוא יביא למצב של שריפה .

וליד נסראלדין: אני אומר, יפה שעת אחת קודם.

וליד נסראלדין: לא צריך לגרום למצב של שריפה.

2490: חברים, יש החלטה של הכנסת ושל הממשלה להשוות את הכפרים הדרוזים לכפרים היהודיים.

2490: יש החלטה להקצות אדמות להקמת שכונות.

2490: מינהל מקרקעי ישראל חייב להקצות ולעשות את זה.

זיידאן עטשה: זה עוד בתקופה שלך, נכון?

2490: כן.

2490: שלישית, בעבר, הוועדה וועדת בניין ערים מחוזית וגם ראשי המועצות לא הצליחו לקדם כי אין תוכנית מתאר.

2490: אדוני, תרשום לפניך את עניין המשפטים ואת עניין המסים.

משה גפני: בן ציון מורדוב, אני מבקש שתייחס לדברים שנאמרו פה, אבל לפני כן תאמר לי האם הדרוזים הם שקרנים?

בנצי מורדוב: אני רוצה לומר לוועדה שתושבי דליית אל כרמל ועוספייה הם אנשים נפלאים מהשורה הראשונה.

ואליד נסראלדין: הוא סותר את עצמו.

בנצי מורדוב: בתוך שני הכפרים יש לי מאות רבות של משפחות שהם חברים אישיים שלי.

בנצי מורדוב: אני עושה רבות למענם.

משה גפני: זאת אומרת, מה שפורסם בשמך, אתה פשוט מכחיש את זה מכל וכל.

בנצי מורדוב: אני כבר הכחשתי את הדברים.

בנצי מורדוב: הם לא הובאו ממני.

בנצי מורדוב: הדברים לא נכונים.

משה גפני: אני רוצה שתדע לך שאצל הדרוזים יש שקרנים ויש אנשים שאומרים אמת, כמו אצל היהודים.

בנצי מורדוב: אצל כולם.

בנצי מורדוב: אני רציתי להתייחס לדברי נאג'יד נאטור.

בנצי מורדוב: הוא אמר שהוא הוזמן למשטרה לאחר שהוא פנה.

בנצי מורדוב: הוא רק שכח לדייק ולומר שהוא גם איים ולכן אני התלוננתי במשטרה על האיום שלו.

נאג'יד נאטור: מה איימתי?

בנצי מורדוב: זה כל מה שהיה ונא לדייק בדברים.

סמי מקלדה: אני ממלא מקום ראש המועצה ופניתי בכתב לקבל את הרשימה ולא קיבלתי.

משה גפני: מר מורדוב, אני ממלא מקום ראש המועצה בדליית אל כרמל.

משה גפני: אני רוצה לדעת האם אני מקבל את הרשימה כשאני פונה אליך?

בנצי מורדוב: לא,

משה גפני: למה?

בנצי מורדוב: כי זה צנעת הפרט.

בנצי מורדוב: קיבלתי חוות דעת משפטית שאסור לי למסור.

איוב קרא: אבל, זו הוראת סגן שר הפנים, אדוני.

בנצי מורדוב: סגן שר הפנים לא פנה אליי בשאלה הזו.

בנצי מורדוב: יש לי חוות דעת משפטית.

משה גפני: מה יש לך לומר לגבי השאלה הזו של הפעלת שיקול דעת ולדבר עם התושבים ושלא ייקוב את הדין את ההר?

בנצי מורדוב: אני עושה את זה מעל ומעבר, אלא שמספר אנשים פה יש להם עניין אולי להציג תמונה שונה.

בנצי מורדוב: אבל, אנחנו מסייעים לתושבים ואני יכול גם לשים פה על השולחן כמה מקרים.

משה גפני: בנצי מורדוב, אני מאוד מודה לך.

משה גפני: חבר הכנסת מוסי רז, בבקשה.

מוסי רז: אני רוצה לומר מהו הרושם שלי שהוא לא רק מהדיון הזה והוא לא רק משני הכפרים הללו.

מוסי רז: יש למדינה בעיה אמיתית לגבי התפיסה של הכפרים הדרוזים וגם של הכפרים הערביים.

מוסי רז: יש הבדלים קטנים, אבל יש גם הרבה מן הדמיון.

מוסי רז: המדינה מתמודדת עם הבעיות של היהודים יפה, אבל היא לא יודעת להתמודד עם הנושא הזה של קרקע פרטית.

מוסי רז: המדינה בכלל לא יודעת איך לאכול את זה.

מוסי רז: לפעמים בגלל סחבת אין תוכניות מתאר, אבל לא זו הבעיה.

מוסי רז: שנית, המדינה לא מבינה את הצורך של השימור הכפרי של כפרים.

מוסי רז: ניתנה כאן השוואה לבנימינה.

מוסי רז: זו השוואה במקום, אבל מצד אחר יכול לבוא מישהו ולטעון: אתם 23 אלף איש ב-15 אלף דונם, ולעומת זאת בגבעתיים ב-15 אלף דונם יש 50 אלף איש.

מוסי רז: זו לא השוואה נכונה כי יש הבדל בין עיר לבין כפר.

מוסי רז: המדינה לא יודעת להתמודד עם הדבר הזה.

משה גפני: אצלם זה הפוך.

משה גפני: הטענה שלהם היא שבדליית אל כרמל ובעוספייה יש 15 אלף דונם ל-23 אלף תושבים וזה בנייה כפרית.

משה גפני: השטח צריך להיות גדול יותר.

משה גפני: בערים יש בנייה רוויה ושם יש 82 אלף דונם.

מוסי רז: בתל-אביב על כל 15 אלף דונם יש לך 150 אלף תושבים.

מוסי רז: העובדה היא שיש כאן כפר שיש לו אדמות מסוימות ויש גם בעייתיות של שמורת טבע כן או לא.

מוסי רז: המדינה מיוזמתה כמעט לא עוסקת בהתמודדות עם השאלה של הבעלות הפרטית, ועם השאלה כמה אנחנו בונים עכשיו כדי לספק את כל הצרכים של הזוגות הצעירים.

מוסי רז: זה מתנקם בנו כי מה שקורה מזה בסופו של דבר הוא שיש כ-80% של בנייה שמוגדרת כביכול בלתי חוקית, אי אפשר באמת להתמודד איתה וזה רק מסייע לאלו שרוצים לעבור על החוק.

מוסי רז: אם המדינה הייתה יוצרת תוכניות שאפשר לבצע אותן, ופותרת את בעיית הדיור אז גם לא הייתה בנייה בלתי חוקית ואם היא הייתה קיימת אז היא הייתה בשוליים והיה ניתן וחובה לטפל בעבריינים.

משה גפני: תודה.

משה גפני: חבר הכנסת איוב קרא, בבקשה.

איוב קרא: אדוני היושב ראש, חבריי.

איוב קרא: חבר הכנסת מוסי רז, כשלא היית נוכח בדיון עלה כאן בדיון נתון מדהים לפיו במגזר הערבי הקפיאו הליכים ב-12 אלף מבנים לא חוקיים, לא כולל המגזר הדרוזי.

איוב קרא: בנצי מורדוב דיבר על כך שהוא לא יכול ללכת נגד החוק ואנחנו הצדקנו אותו.

איוב קרא: אבל, החוק לא יכול להפלות בין גזע לגזע.

איוב קרא: התקדים הזה הוא פגיעה בכל מי שיושב פה מצד ממשלת ישראל.

איוב קרא: בנצי מורדוב, אתה על אחת כמה וכמה מצווה לפעול ברוח הדברים הללו כדי להוציא מהסבך את אותם תושבים שאתה ממונה עליהם, כשם שהוציאו מהסבך גורמים אחרים במגזר אחרים.

איוב קרא: 700 בתים, כאשר חלק מהם היו כבר עם צווי הריסה.

איוב קרא: הממשלה הלכה נגד החוק, הממשלה לא מקיימת את החוק אז אתה לא יותר חשוב מהחוק.

איוב קרא: תדאג לתושבים שלנו עכשיו.

איוב קרא: יש לך צעד תקדימי.

איוב קרא: אתה יכול ללכת לממשלה ולומר לה שיש צעד תקדימי.

איוב קרא: על בסיס זה צריך לפתור עכשיו את הבעיה.

איוב קרא: אנחנו לא מוכנים לקבל את זה שבאום אל פאחם יקבלו היתרים ויפסיקו הליכים משפטיים בעוד שימשיכו לפעול נגד אנשים מתוכנו גם בדרך של הטלת קנסות.

איוב קרא: העתיד של האנשים האלו נפגע.

איוב קרא: זה לא יקרה יותר.

משה גפני: אני לא יודע אם זה באום אל פאחם.

איוב קרא: לא חשוב, אני סתם נותן דוגמא.

משה גפני: לא, אל תזכיר כי יכול להיות שלא.

איוב קרא: בסקטור הערבי, באופן כללי.

איוב קרא: לדעתי, בנצי צריך לשים יד עכשיו על בסיס התקדים הזה ולפעול כי יש לו פה מטרייה.

איוב קרא: אם הייתה לו בעיה חוקית אז עכשיו אין לו יותר בעיה חוקית כי הממשלה עבריינית, הוא לא עבריין.

איוב קרא: הוא צריך להפסיק להתחבא מאחורי החוק, אנחנו צריכים לפעול בצורה הומנית ולהביא עכשיו לאזרחים בשורה טובה, כי לא ייתכן שמצב כזה יימשך.

איוב קרא: זה מצב אבסורדי שלא מתאים למדינה נאורה.

איוב קרא: לא מתאים למדינה נאורה להזניח כך את בניה שמשרתים אותה ואת אלה שהם לויאלים כלפיה.

2490: תתייחס למינהל, זה אדמה פרטית.

2490: לא כל אחד מוכן לתת אדמה שלו.

איוב קרא: בכל תוכנית שהוגשה, בלי שום קשר לאישור שלה בוועדה המחוזית, הבנייה צריכה להיות.

איוב קרא: כך גם הייתה החלטה אצל סגן שר הפנים לפני חודשיים.

איוב קרא: צריך לתת מיידית אישורי בנייה לאנשים אם זה בעוספייה או בדליית אל כרמל, באותו מרחב תכנון גם אם התוכנית לא אושרה עדיין.

איוב קרא: צריך לתת לאנשים מענה בסוגייה הזו.

2490: יש החלטה שהם חייבים לשמור.

איוב קרא: יש להתלות ולהקפיא את כל ההליכים המשפטיים נגד כל הצעירים שבנו ושיש להם היום בתים באזור הזה.

איוב קרא: יש לפנות ליועץ המשפטי ולשר הפנים ולהודיע להם שאנחנו דורשים זאת.

איוב קרא: בנצי, כוועדת תכנון מקומית אתם צריכים לדרוש את הקפאת הליכים המשפטיים נגד כל האנשים הללו ולעצור את תשלום הקנסות עד אשר יהיה תכנון סופי ומחייב.

איוב קרא: לאחר שיהיה תכנון סופי ומחייב, כל מי שיעבור עבירה ישלם.

איוב קרא: תעמידו אותו לדין, אנחנו רוצים לשמור על החוק.

זיידאן עטשה: עם לוח זמנים.

איוב קרא: כן, עם לוח זמנים.

איוב קרא: אני רוצה להתייחס לנושא תשלום מסי השבחה.

איוב קרא: למה מי שבנה לפני שלושים שנה צריך היום לשלם מס שבח?

איוב קרא: רוב רובם של האנשים הם משרתים בצה"ל ומגיעה להם זכאות על פי משרד השיכון עם כל מה שמשתמע מכך.

איוב קרא: אני חושב שעד 120 מטר לפחות לא צריך לשלם בכלל מס השבחה.

סמי מקלדה: על פי חוק.

איוב קרא: על פי החוק.

משה גפני: תודה רבה.

משה גפני: רבותיי, אני לא מסכם את הישיבה משום שאני רוצה לקיים ישיבה נוספת, אבל לפני זה אני מבקש לעשות כמה דברים.

משה גפני: ראשית, הוועדה מגנה כל פעולה אלימה זה נגד זה או זה נגד זה.

משה גפני: אנחנו מבקשים שהכל ייעשה במסגרת החוק ובאופן מסודר.

משה גפני: אני מציע לנהוג כך.

משה גפני: בעקבות כך שהמדינה לא הכינה תוכנית מתאר נעשתה בנייה בשני היישובים הללו.

משה גפני: אנחנו מבקשים להתייחס להיטל ההשבחה בדיוק כמו שמתייחסים לתוכנית מתאר מאושרת.

משה גפני: דהיינו, אם יש שם חיילים משוחררים, אם יש שם אנשים שזכאים לפטור מהיטל השבחה, או שהם זכאים להנחות בהיטל השבחה, או בנייה ישנה, כל מה שנלווה לעניין הזה להחיל את זה על תושבי דלייה ועל תושבי עוספייה.

משה גפני: אני מבקש לפנות לשר המשפטים.

משה גפני: הוועדה פונה לשר המשפטים והיא תגולל בפני שר המשפטים את מה שהתרחש במשך כל השנים, וגם את מה שהתרחש כאן בוועדה.

משה גפני: חלק מהאנשים תרמו את חייהם למדינה, מדובר באנשים שהם לגמרי לויאלים.

משה גפני: המדינה אשמה בזה שאין להם קורת גג בשביל לחיות ביישובים שבהם הם חיים וכתוצאה מכך מגישים נגדם תביעות משפטיות.

משה גפני: המשמעות של העניין היא שזורקים את האנשים האלה מחוץ למעגל העשייה של מדינת ישראל.

משה גפני: יהיו להם תיקים פליליים והם לא יוכלו להתקדם, הם לא יוכלו לעשות שום דבר בחיים האזרחיים.

משה גפני: אני חושב שחברה מתוקנת לא יכולה להרשות דבר כזה.

משה גפני: אני מבקש ברוח הדברים האלו לשלוח מכתב לשר המשפטים.

משה גפני: אני אבקש שלישיבה הבאה, לאחר שאנחנו נקבל תשובות, יופיע שר הפנים או סגנו.

משה גפני: אני אבקש שגם נציג של היועץ המשפטי לממשלה יופיע כאן.

משה גפני: אנחנו נוציא את המכתבים מייד ונמתין לתשובות.

משה גפני: אנחנו נעקוב אחרי מה שקורה עם העניין הזה, משום שמה שנשמע כאן הוא דבר חמור.

משה גפני: תודה רבה, הישיבה נעולה.